### Beslutning

Ad 1. Simon Iversen (V) blev udpeget fra Kalundborg Kommune.

Ad 2. Elisabeth Sørensen (A) blev udpeget fra kommunerne i regionen i forening.

### Sagsfremstilling

## Resume og sagens baggrund

Kommunalbestyrelsen har tidligere valgt 2 medlemmer til bestyrelsen for Kalundborg Gymnasium og HF for perioden 2022-2025. Det blev dog ikke præciseret, hvem der sad i hvilken af de 2 udpegninger.

## Indstillinger

Kommunaldirektøren indstiller, at det besluttes:
1. hvem udpeges fra Kalundborg Kommune
2. hvem udpeges på vegne af kommunalbestyrelserne i regionen i forening

## Behandling

Kommunalbestyrelsen.

## Sagsfremstilling

Kommunalbestyrelsen har på sit konstituerende møde den 1. december 2021, valgt Simon Iversen (V) og Elisabeth Sørensen (A) til bestyrelsen for Kalundborg Gymnasium og HF.

Kalundborg Kommune skal udpege et medlem, og kommunerne i regionen i forening skal udpege 1 medlem. Det er imidlertid aftalt mellem borgmestrene i regionen, at Kalundborg Kommunalbestyrelsen udpeger medlemmet til [adresse] og HF, hvorfor der blev valgt 2 medlemmer.

Det blev dog ikke besluttet, hvilket medlem, der sidder i hvilken udpegning, hvorfor sagen tages op igen til denne afklaring.

Lovgrundlaget er vedtægtens § 4, stk. 2, punkt 1 og 3.